Tu esi tik pašpārliecināta. Tu domā, ka es to darīšu?
Es zinu, ka tu to darīsi.
IEPRIEKŠ SERIĀLĀ THE MORNING SHOW
Mēs dosim viņai šo uzvaru, bet patiesībā ielaidīsim raidījumā šo "niecību"
un izstumsim Aleksu Līviju no spēles tad,
kad mēs neizskatīsimies pēc sliktajiem.
Mēs darīsim, kā es teikšu.
Godīgi sakot, esmu jums muļķiem devusi vaļu pārāk ilgi.
Tādu atvainošanos negaidījāt?
Mums ir 48 stundas, lai izstrādātu Bredlijas Džeksones tēlu.
Nē, nopietni? Pilnīgs sviests.
Es nesaucu māti par mammīti, un viņa gatavo briesmīgi.
"Neesi tik kareivīga! Vīrieši negrib tevi izdrāzt.
Neesi tik dusmīga! Sievietes jūtas nopeltas."
Šeit es kļūšu par rīta ziņu Māti Terēzi.
Es no YDA pārtvēru Miča apsūdzētāju.
Atnāciet uz The Morning Show!
Parādiet visiem, ka jūs to spējat, bet īpaši viņam.
- Tu intervēsi Ešliju. - Ko?
Kāpēc tu atdod man interviju?
Tāpēc, ka tā ir labāk raidījumam.
Kāpēc tu man to nodari?
Bredlij, man nav ne jausmas, ko es daru.
- Nav? - Es nezinu, kāpēc izvēlējos tevi.
- Taču es zinu, ka tu man laikam patīc. - Taču es zinu, ka tu man laikam patīc.
Nesalaid dēlī! ﻿1
Krievi pirmie ir nogādājuši cilvēku uz Mēness.
Likās, mērķis ir būt pirmajiem.
BATTLESTAR GALACTICA UN SVEŠZEMNIECES IZPILDPRODUCENTS PIEDĀVĀ
SARKANAIS MĒNESS
Izrādās, likmes ir daudz augstākas.
TAS, KO TODIEN ZAUDĒJĀM
Mēs turpinām darbu.
Trīs, divas...
Aizdedze!
PARĀDĪJA MUMS CEĻU UZ NĀKOTNI
Jūs esat astronauta kandidātes.
- Tas ir bīstami. -Es to gribu.
Mēs dosimies kosmosā visas cilvēces labā.
Labrīt! Mēs atkal jums raidām, un paldies, ka skatāties.
Kaut arī mēs vēl grīļojamies no pagājušās nedēļas šoka,
šodien raidījumā The Morning Show ir ļoti īpaša diena,
jo blakus man sēž šī meitene.
JAUNS SĀKUMS! - TMS
Pagaidiet! Vienu mirkli! Kur viņa ir? Bredlij?
Sūtiet iekšā! Ceturtā kamera.
Tagad. Ej!
- Gatavojas pirmā. Aiziet, pirmā! - Bredlija Džeksone.
Tev nebūs sirdstrieka. Nebūs.
Jūtos tik pašpārliecināta. Vai tāda izskatos?
Tu izskaties lieliski.
- Sveika, Bredlij! - Sveika!
"Dievs, dod man rāmu garu, lai spēju pieņemt to, ko nevaru mainīt."
-Ak kungs! O! - Lūdzu! Sēdies savā tronī!
BREDLIJA DŽEKSONE: JAUNĀ TMS VADĪTĀJA
Tas ir vienreizīgi!
Kellijas balss liek justies tā, it kā tu spētu paveikt jebko, taisnība?
Tev ir pilnīga taisnība. Man patīk viņas mūzika.
Bet, paklau, Bredlijas jaunkundz, runa tagad ir par tevi.
Tu esi klāt. Laipni lūgta, Bredlija Džeksone!
Liels paldies, Aleksa!
Es pat nespēju izteikt,
cik saviļņota es esmu, sēžot šajā leģendārajā studijā blakus tev.
Sapņi piepildās.
Es esmu dzīvs pierādījums tam, ka tā nav tikai klišeja.
Esmu skatījusies šo raidījumu, kopš sāku mācīties staigāt.
Ak kungs!
Un sēdēt tev blakus... Iekniebiet man!
Man jāteic, ka tas ir abpusēji.
Pagājušās nedēļas intervijā es uzreiz sajutu, ka starp mums ir kāda saikne.
Kuce!
- Jā, es jutos tāpat. - Jā.
Žurnālistikas liktenis vai kas tāds.
Šī doma man patīk. Jā.
Tas ir kā pirmajā randiņā, kad viss notiek tik viegli...
Vai tas tev izklausās pēc pilnīgām muļķībām?
Domā: vai tas atbilst šim raidījumam? Jā.
Pavisam viena.
Ne uz ilgu. Ne uz ilgu.
Tad par ko mēs varētu uzskatīt šo?
Laikam par... Vai šis būtu mūsu otrais randiņš?
Negribu tevi biedēt, Aleks, bet man šķiet, ka mēs jau dzīvojam kopā.
Ak kungs, tas gan bija ātri!
Tā jūs drīz tiksiet līdz guļamistabai.
Esam sagatavojuši tev, Bredlija, nelielu pārsteigumu.
-Tiešām? - Jā.
- Vai video gatavs? - Gatavs.
Un mūsu skatītājiem -
mums pieslēgsies Bredlijas mamma no Rietumvirdžīnijas.
CIEMOS PIE BREDLIJAS MAMMAS
Sendija Džeksone, vai jūs tur esat?
ŅUJORKA - RIETUMVIRDŽĪNIJA
Sveiki! Sveiciens visiem!
Sveika, Sendij!
Sveika, mamm! Esmu raidījumā The Morning Show. Kā tev tas patīk?
Es esmu tik lepna.
Tādai jums arī vajadzētu būt.
Bredlija ir vienreizīga.
Kā tas bija - vērot, kā viņa aug?
O, tas bija brīnišķīgi.
Viņa vienmēr bija tik gudra, dzīvīga un smieklīga. Ar viņu bija jautri.
Tas mūsu ģimenē bija brīnišķīgs laiks. Tik daudz mīlestības un prieka!
Un mēs vienmēr zinājām, ka Bredlija ir īpaša.
Tu biji lieliska mamma.
Sendij, kad sākāt pamanīt Bredlijas potenciālu?
Jau ļoti agri.
Viņa vienmēr bija gudrākā klasē un visu darīja ļoti uzcītīgi.
Viņa rakstīja skolas avīzei. Uzvarēja visos burtošanas konkursos.
Iesaistījās zupas virtuves darbā un vienmēr bija gatava man palīdzēt.
Mēs vienmēr kopā gatavojām vakariņas.
Tas mūsu ģimenē bija ļoti laimīgs laiks.
Tu skuķi, labāk savācies,
citādi beigsi, sūkājot krānus zem promenādes.
Ģimene ir viss, vai ne, Sendij?
Ģimene sevī ietver tik daudz.
Un dzirdēju, ka jūs esot sagatavojusi vairākas fotogrāfijas
par Bredlijas bērnību un gribētu mums tās parādīt.
Jā, tiešām. Vakar pie tā strādāju līdz vēlai naktij.
- Gatavojas X. - Vai parādīt?
Lai iet, Amerika!
- Rādīsim X. Aiziet X. - Lai iet!
Es jūtos kā savās bērēs.
Producenti ir tiešām labi pastrādājuši.
Viņi nomainījuši mammas tekstu.
Tiešām?
Jā. Tajā, ko viņi man rādīja, vēl bija daļa patiesības.
Šī bija pilnīga pasaku zeme.
Tas bija neitrāli.
- Nepārspīlē! Spēlē līdzi! - Un esam atpakaļ.
- Pieci, četri... - Tu pie tā pieradīsi.
Trīs, divi...
Bija tik jauki satikt tavu mammu, Bredlij! Un cik skaistā vietā tu esi uzaugusi!
Jā, Rietumvirdžīnija ir ļoti skaista.
Tomēr viss nebija tik perfekti, kā izskatījās.
Viņa aiziet no scenārija.
Tieši tas Amerikai tevī patīk, Bredlij.
Tu esi patiesa.
Jā, patiesību sakot,
negribu, lai jaunas sievietes, kas skatās šo raidījumu, domātu
ka ir jābūt nevainojamai bērnībai, lai dzīvē ko sasniegtu.
Jā.
Bija arī grūti laiki, un es izdarīju daudz muļķību.
Protams. Kā mēs visi.
Jā, nē. Es nerunāju par
saderēšanu un nolēkšanu no šķūņa jumta, jo es to izdarīju.
Mani vairākkārt uz laiku izslēdza.
Manis dēļ skolas vieglatlētikas komanda nedabūja čempiona titulu,
jo biju lietojusi alkoholu.
Galu galā, man bija aborts 15 gadu vecumā.
- Nē! - Ak mans Dievs!
Velns parāvis!
Jā!
Bredlijai bija aborts?
Apžēliņ!
Tas ir nopietni... 15 gadu vecumā.
Jā, tā bija. Un to es gribēju pateikt.
Dzīve ir grūta, un cilvēki tiek galā ar daudz ko.
Sākam laika ziņas! Novācam šo katastrofu!
Kāds dabūjiet Jenko uz skatuves tūlīt pat!
Dzīve nav rožu dārzs.
Dabūjiet Koriju Elisonu un Čārliju Bleku! Tūlīt!
Bet tu vari augt.
- Tviteris uzsprāgs. - Vai Rietumkrasta pārraidē to izgriezt?
Nedrīkst - sieviešu grupas mūs uzdurs uz mieta.
Ko lai darām?
Atstāj!
Ej pēc Jenko! Tagad!
Kas veidoja mani un manu pasaules skatījumu.
Jo šodien man ir jāstādās Amerikai priekšā, vai ne?
Jā.
Domāju, ka man ir jābūt pilnīgi godīgai pret viņiem, pret jums.
Tāda tu pilnīgi noteikti biji.
Un paldies, ka mums atklājies, Bredlij!
Jenko. Ej! Tā, pārej pie Jenko!
Un nu pastāsti mums jaunākās laika ziņas, Jenko!
Kāda būs šī diena?
Satriecoša. Satriecoša.
Ņemiet bērnus! Šonedēļ jāiet uz parku. Laiks būs saulains.
Diena būs skaista. Bet neaizmirstiet uzlikt mazulim cepurīti!
Lietojiet arī saules krēmu -
vismaz 30. numuru, sevišķi mazajiem.
Kāds pasakiet Jenko ausī, lai nepiemin vairs bērnus!
Visu nedēļas nogali.
Un, ja jums nav bērnu, uzsmērējiet saules krēmu sev!
Var paņemt kaut ko, kas domāts vēlākam, lai aizpildītu laiku?
Liekam Elisoni un Markusa Samuelsona ēdienu gatavošanu kopā ar Aleksu,
un jūs visu pārstrādājiet!
Tā, lai der. Padariet vieglāku!
Čip, varbūt viņai izspruka. Šī ir pirmā diena.
Nekas neizspruka. Tas bija tīšām.
Rādīsim viņu, cik maz vien var. Vairs nekāda riska!
Nelaidiet Bredliju Džeksoni tuvumā nekam, kur viņa varētu pateikt jebko
par jebko, kas nav laižams ēterā!
- Čip! - Ko?
Zvana Freds un grib runāt ar...
Saki, lai iet ieskrieties! Paldies!
Kā daudzi no jums Vašingtonā zina.
Man prieks paziņot, ka šogad šie svētki noritēs bez lietus.
Un visiem maniem draugiem jūrniekiem Norfolkā:
ja brīvdienās tukšosiet kādu trauku, neaizmirstiet patukšot arī to, kurā cinks.
Turpretim draugiem dienvidos
laiks visu nedēļas nogali būs mākoņains.
Izskatās, ka saule tur neparādīsies līdz otrdienas rītam.
Lūk, tāda būs situācija valstī.
Paskatīsimies, kā būs tur, kur dzīvojat jūs!
Un beidzam!
Tu tikko salaidi dēlī, vai tas bija tīšām?
Es tiešām nezinu.
Viņa ir piektās kategorijas viesuļvētra.
Man viņa šķiet satriecoša.
Atnākšu pēc brīža. Mums jārunā.
Labi.
Nav pagājusi vēl minūte, un jau divi reklāmdevēji
atsaukuši rītdienas reklāmu.
Zinu. Baigā ķeza.
Mums jāizdomā, kā tikt galā ar sekām.
Tev jāizdomā, kā tikt galā ar tām sekām!
Tā ir tava vaina, Korij! Tas ir tavs nolādētais eksperiments!
Teicu, ka tā ir kļūda.
Ka viņa ir neizvērtēta, neparedzama un neapstiprināta, un man bija taisnība.
Nepagāja ne 10 minūtes, kad jau paziņoja
par savu padsmitnieces abortu visai Amerikas vidienei.
Bredlijas Džeksones atzīšanās ir satricinājusi internetu
un izraisījusi sašutumu visā valstī.
Dzīvības aizstāvju līga ir izteikusi nosodījumu aģentūrai UBA
un raidījumam TMS, bet Ģimenes plānošanas biedrība tviterī...
- Vai vari, lūdzu, to izslēgt? - Protams.
Ak kungs! Velns parāvis!
Velns parāvis! Velns!
Tā.
Nu atvaino! Tā ir patiesība.
Es nespēju noticēt, ka tas notika 15 gadu vecumā.
Vai tu to sagudroji, lai būtu, ko strīdēties?
Nē, nesagudroju! Apžēliņ, kāpēc lai es to darītu?
Tev vajadzēja man izstāstīt.
Man varēja būt mazbērns. Es būtu varējusi viņu audzināt.
Ak tā, jo tas tev tik labi izdevās ar mani un Helu?
Tu domā, ka es ienestu šādu problēmu mūsu ārprātīgajā vidē?
Mūsu mājā? Tu domā, es to jebkad darītu?
Tu nesaproti!
Velns!
OTRDIENA
Ak mans Dievs!
BREDLIJAS BĒRNAM NEBIJA IZVĒLES
TMS RUNĀ PAR ABORTU AR BREDLIJU DŽEKSONI
KAD DZIRDAT BREDLIJU DŽEKSONI
Ak Dievs!
BOIKOTĒJIET BREDLIJU, TMS BĒRNU SLEPKAVU
Labrīt, Bredlij!
Kāp iekšā!
Labi.
Vai šī ir tā daļa, kur tu aizved mani uz noliktavu un nošauj?
Sliktāk.
Es vedu tevi uz studiju.
Tu kāpsi atpakaļ tajā zirgā
un vadīsi raidījumu tā, it kā vakardienas nebūtu bijis.
Šis tiešām ir drausmīgs darbs.
Jā. Visi darbi ir drausmīgi.
Tu dari to, ko varbūt nemaz negribi darīt,
apmaiņā pret nozīmīgumu un naudu un nedrīksti ļaut, lai tas tevi nogalina.
Kāpēc tu vispār ar mani vēl runā?
Es runāju ar tevi, Bredlij, tāpēc, ka man tas ir jādabū cauri.
Es tevi izvēlējos, un es riskēju ar visu.
Es nevaru pieļaut, ka tas mani iznīcina.
"Tas" esmu es? Mana mute?
Tas, kas es būtībā esmu?
- Vai tas? - Jā.
Tu vari to formulēt tā vai citādi - kā gribi.
Bet mēs uzvarēsim.
Tu vari izsprukt, tu taču zini.
Amerikas iedzīvotāji nezina, ka tu mani izvēlējies.
Viņi varēs vainot tikai aģentūru, kad būšu atlaista.
Nē. Tie, kas ir iekšpusē, zina.
Čips zina. Korijs Elisons zina. Freds Miklens zina.
Sūdabrāļi!
Tie sūdabrāļi.
Un es neļaušu viņiem domāt, ka viņiem bija taisnība.
Es labāk nomirtu.
Labi.
Es saprotu.
Es mēģināšu.
Labi. Paldies.
Pirms pārejam pie galvenajiem šodienas stāstiem,
Bredlij, es zinu, ka tu gribēji uzrunāt Ameriku pati.
-Jā. Paldies, Aleks. - Nav par ko.
Es saprotu, ka daudzus no jums vakar aizvainoja tas,
ka pieminēju abortu, ko izdarīju padsmitnieces vecumā.
Kaut arī es savu izvēli nenožēloju,
es ļoti atvainojos, ka tik nevērīgi pieskāros tēmai,
kuru daudzi amerikāņi uztver tik personiski.
Es apsolu, ka turpmāk šajā jaunajā darbā
es ik dienas cītīgi strādāšu, lai nopelnītu jūsu piedošanu,
uzticību un atbalstu.
Paldies.
Paldies. Labi teikts, Bredlij.
Nu, tas nāk no sirds.
BREDLIJA: NU, TAS NĀK NO SIRDS.
Un beidzam! Atpakaļ pēc divām minūtēm!
Nē, viņa neintervēs Miča upuri.
Fred, tā ir saasināta reakcija.
Viņa kāpj uz augšu. Tu nevari noliegt. Viņas pirmdienas reitings...
Protams, ka reitings bija augsts. Mēs to ellīgi izreklamējām.
Bet pēc tā, ko viņa izdarīja vakar? Nē.
Es gribētu norādīt, ka neviens vairs nerunā par Miču.
Ā, vai tas būtu mūsu princips?
Sarīkot jaunu skandālu, lai netiktu pieminēts vecais?
Tas, ko Bredlija izdarīja vakar, bija kliedzoši.
Tas grauj mūsu tēlu gluži citādi nekā Mičs.
UBA ziņu biznesā izcēlās ar taisnīgumu un objektivitāti,
un ar vienu nolāpītu teikumu viņa mūs ir politizējusi.
Bredlija piektdien intervēs Ešliju Braunu.
- Ko, lūdzu? - Mēs to jau esam izreklamējuši.
Mēs uztaisījām masīvu kampaņu. Ir intriga. To nevarēs neskatīties.
Bredlija šo interviju padarīs patiesu un caurskatāmu,
kas mums šobrīd ir vajadzīgs visvairāk.
Nedrīkst izskatīties tā, it kā mēs būtu pārdomājuši.
Mums jāsaglabā stāja. Ak kungs!
Uz vakar notikušo mēs varam atbildēt ar to, ka šo interviju atceļam.
Tas pat izskatījās tā, it kā kāds to virzītu.
Labi, Fred. Lieta tāda:
puse valsts viņu ienīst, otra puse mīl.
Ja nedosim viņai Ešlijas interviju, kad reklāmas jau iet,
kreiso blogi izšļāks savu augstprātīgo politkorektuma sēklu
pa visu interneta seju.
Vienā mirklī mēs kļūsim par piemēru visam, pret ko viņi ir nostājušies.
Ietekmīgais patriarhāts apklusina sievieti tāpēc, ka viņa runājusi par savu dzemdi.
Modrais tviteris mums nekad to nepiedos.
Tu izklausies pēc kretīna, kad saki "modrais tviteris".
- Tu zini, ja? - Jā, es dzirdēju. Es zinu.
Klau, Fred, mēs jau esam mainījuši savu kursu.
Kāpēc gan mums nepamēģināt?
Jo mūs joprojām pamet reklāmdevēji.
Atgriezīsies. Vienmēr atgriežas. Sevišķi, kad reitingi kāpj.
Tāds jau ir kapitālisma skaistums.
Vienā dienā
Bredlija Džeksone ir padarījusi rīta ziņas personiskas, negaidītas un aizraujošas.
Tev viņai būtu jāpateicas, un tu arī pateiksies.
Tagad vienkārši nomierināsimies un izbaudīsim šo braucienu!
Tas būs labs. Bredlija Džeksone mūs izglābs.
Tāpēc jau es viņu izvēlējos.
Lūdzu!
Piektdien - The Morning Show speciālizlaidums.
Bijusī TMS darbiniece Ešlija Brauna tiešraidē tiksies ar Bredliju Džeksoni,
lai noskaidrotu, par ko Brauna apsūdz Miču Kesleru.
Atklāta intervija, kuru jūs negribēsiet palaist garām.
Vienīgi The Morning Show.
Mija!
Bredlija tomēr taisīs to interviju, bet sagatavosim rezerves plānu.
Freds pašlaik ir kā tikšķoša bumba.
- Ko? - Viņa ir klāt.
- Viņa ir klāt. Labi. - Kurš ir klāt?
Izmeklētāja no Stern and Young, ko aģentūra nolīga.
Vai to nevar pārcelt? Šī nedēļa jau tā ir traka.
Tēls jāuzlabo. Nevaram atlikt. Viss būs kārtībā.
Mums tikai jābūt uzmanīgiem.
Par Miču uzpeldēs vēl šis tas. Tas ir nenovēršami.
Mums citam cits jāatbalsta, lai varam izdzīvot,
un tad atkal būsim sliedēs.
Mums vajag... to aizsargāt.
Aizsargāt raidījumu.
Jā. Aizsargāt raidījumu. Paldies.
Mani sauc Vikija Menderlija.
Esmu no Stern and Young,
un es vadīšu izmeklēšanu par Miču Kesleru.
Es tikšos ar katru no jums individuāli.
Es negribu, ka jūs par to baidītos vai uztrauktos.
Mēs vienkārši aprunāsimies. Tas būs konfidenciāli un droši.
Esmu šeit tikai tādēļ, lai izpētītu un izprastu šeit valdošo kultūru,
kas ļāva nepamanīt Miča Keslera nepiedienīgo uzvedību.
Mēs gribam atrast vājos punktus.
Tāpēc sadarbosimies,
lai padarītu šo par drošu un efektīvu darbavietu visiem!
Es augstu novērtēšu jebkādu jūsu palīdzību,
kas šo procesu atvieglos.
Protams, Vikij. Mēs te esam, lai palīdzētu, tāpēc... ko vien vajag.
Tas, ka viņš ņēmās ar raidījuma cilvēkiem?
Nu jā, baumas bija,
bet es ne mirkli neticēju, ka tā varētu būt taisnība.
Kā ir tagad, pēc Miča?
Vai domājat, ka šeit ir tāda vide, kas piedod seksuālus pārkāpumus,
nepiedienīgas seksuālās attiecības?
Vai zināt par ko tādu?
Nē, pasarg Dievs! Nekā tāda.
Patiesībā viņi ir izdarījuši labi, vienreiz pieņemot konservatīvo,
bet nu, protams, viņu izmanto, lai virzītu savu programmu.
Kā? Viņa nupat pateica, ka viņai bijis aborts.
Viņi vēsta, ka Ģimenes plānošanas biedrība
un citas organizācijas, ko finansē valdība...
Viņi šauj pilnīgi garām. Viņa nav ne konservatīva, ne liberāla.
Nē, viņa ir performanču māksliniece.
Tas ir kā katru rītu skatīties Amerikas karoga dedzināšanu.
Tikai mazāk politiski un strīdīgāk.
Jā. Vai nav forši?
Jā, ja vien skatīties, kā zvaigzne eksplodējot pārvēršas par supernovu
un melno caurumu, tev šķiet forši.
- Man šķiet. - Jā, nu, protams.
Tu saproti mani, vai ne? Tas man patīk.
Hei, hei!
Klēra, pagaidi!
- Ko? - Vai es tev tā darīju?
Kā tad?
Nu, zini... kā Mičs. Vai es tā darīju?
Ak Dievs!
Tu domā, ka tāpēc, ka esi vecāks par mani un formāli darbā esi mans priekšnieks,
es nevaru kniebties ar tevi citādi kā vien, ja tu mani izmanto?
Vai tāpēc, ka tu esi dižais laika vecis,
es uzreiz zaudēju spēju izvēlēties pati?
Es nezinu.
Es zinu tikai, ko es jūtu, kad esmu ar tevi.
Es zinu, ko jūtu, kad esam tikai tu un es.
Man nevajag neko citu, tikai tevi...
- Vai tu atbildi uz savu jautājumu? - Nē.
Klēra, tā izmeklētāja runāja par nevienādu varu
un netaisnīgu seksuālo dinamiku.
- Tas ir par šo... Par mums. - Jenko, mīļais!
Mana ģimene varētu nopirkt un pārdot tevi ar visu tavu dzimtaskoku
uz priekšu un atpakaļ.
Manam tēvam nav nekāda sakara ar UBA,
bet viņš varētu panākt, ka tevi atlaiž, ar vienu zvanu.
Ja šajās attiecībās vara nav līdzsvarā,
tad man tās ir vairāk.
Un es neplānoju tuvākajā laikā pārstāt tevi izmantot,
tāpēc izmet no galvas tās muļķības!
Labi.
Esam tikai tu un es, ja?
- Jā. - Jā.
TREŠDIENA
Un, kad atgriezīsimies,
W Magazine aksesuāru sadaļas vadītāja un saulesbriļļu guru Dilaila Fraja
parādīs mums aktuālās šīs vasaras tendences.
Es par to esmu sajūsmā. Pārceļoties šurp, aizmirsu saulesbrilles.
-Par ko gan tu domāji? - Es nezinu.
Neuztraucies! Dilaila par to parūpēsies tavā vietā.
Nevaru sagaidīt.
Un pēc tam mēs ar Elisoni tiksimies
ar pēdējās jāuniešu sensācijas autori.
TURPINĀJUMĀ: ALEGRA DŽEIMSONE PAR JAUNO ROMĀNU DVĒSELES RADINIEKI
Atvainojiet! Gribēju teikt "jauniešu sensācijas".
Būs jau labi, Bredlij!
Jā, es saku "jāunieši".
Zinu, kā vajag, un atvainojos, bet esmu tik nogurusi,
ka knapi varu nosēdēt.
Jā, mēs esam nelietojamas.
Mums šonakt jāizguļas, lai rīt būtu gatavas sagaidīt Kelliju Klārksoni.
Ak kungs, Kellija būs šeit!
-Un, kas tevi nenogalina, padara stiprāku. - Tā ir.
-Esmu liela Kellijas pielūdzēja. - Es zinu.
- Šonakt droši vien nespēšu aizmigt. - Tev jāizguļas!
Mēs aizsegsim tavas miegainās acis ar Dilailas saulesbrillēm.
Viņa par to parūpēsies.
Tūlīt par viņas piedāvāto vasaras stilu.
Un tad mēs ar Elisoni sarunāsimies ar Alegru Džeimsoni par viņas jauno grāmatu.
Palieciet pie televizora!
-Mans ķermenis, mana izvēle! - Aborts aptur pukstošu sirdi.
Ak Dievs, viņi neies prom, ne?
Vairāk nekā divi ziņu cikli. Par nosēšanos uz Mēness 2019. gadā bija viens.
Viņa iznīcinās mūs visus. Vai vismaz Aleksu un Čipu.
Tikai pār manu līķi!
Neviens gan tur augšā pat nepamanītu manu līķi.
Viņiem tik būtu jākāpj tam pāri pa ceļam uz skatuvi.
Šī vieta balstās uz cilvēku upuriem. Beigās mēs visi būsim uz altāra.
MANS ĶERMENIS - MANA IZVĒLE
ABORTS NOGALINA BĒRNUS
Nē, neesmu neko ne redzējis, ne dzirdējis.
Kāpēc prasāt? Vai kāds teica, ka esmu?
Es neesmu ar viņu gulējusi. Page Six rakstīja muļķības.
Mičs labi flirtēja. Es arī to daru, godīgi sakot. Arī Aleksa.
Es te esmu tikai kādus 18 mēnešus,
tāpēc diez vai mācēšu pastāstīt par šejienes kultūru
ilgā laika posmā,
bet viss, ko esmu redzējusi, ir bijis korekti.
Godīgi sakot, man patika, ka viņš te bija. Viņš bija jautrs. Man viņa pietrūkst.
Tālāk parādīsim iedvesmojošu stāstu no Misisipi,
kur vidusskolas skolnieces šodien ir pametušas klasi,
lai izrādītu atbalstu Bredlijai Džeksonei, jaunajai The Morning Show vadītājai,
pēc tam, kad gubernators mēģināja no jauna pieņemt likumu,
kas aizliegtu veikt abortu pēc sešām nedēļām.
To izraisīja pretrunīgais komentārs, kuru viņš pauda nedēļas sākumā,
nosaucot TMS Bredliju Džeksoni par bīstamu draudu Amerikai.
Misisipi likumi abortu jautājumā jau tagad ir vieni no stingrākajiem valstī.
Štata dienvidos demonstrācijas ilga gandrīz sešas stundas,
proti, tik ilgi, cik studentei aizņemtu
brauciens uz štata pēdējo atlikušo abortu klīniku.
Šis ir ievērības cienīgs materiāls.
Sociālo mediju spēks kā uz delnas.
Nemaz nerunājot par Bredliju Džeksoni.
Viņas komentārs ir aizsācis debates par abortiem visā valstī.
Gubernatora mēģinājums izmantot Džeksoni kā zibensnovedēju savas politikas labā
ir izraisījis pretēju efektu.
Piekrītu.
Es domāju arī, ka šīs demonstrācijas ir par ko vairāk nekā abortu likums.
Tās notiek tāpēc, ka cilvēki dzirdēja Bredlijas stāstu un nodomāja:
"Tā varētu būt es.
Un es pati gribu izvēlēties savu nākotni, tāpat kā viņa."
Tagad uzklausīsim mūsu kolēģi no notikuma vietas,
kur pārsteidzošā 37 skolu...
CETURTDIENA
Gatavojas trešā. Aiziet, trešā!
Aiziet, Bredlija Džeksone, kāp augšā!
- Ak kungs, es? - Ej, jā! Ej, ej!
Labi. Nāku.
Sveika! Es zinu, ka šī nedēļa ir bijusi traka.
-Ak vai! - Vai ne?
Bet tu esi patiesības paudēja, Bredlija Džeksone.
Tu esi godīga, es tevi mīlu un esmu ar tevi.
Labi. Dejosim kopā!
Mūsu reitingi visu nedēļu nemitīgi kāpj,
jo īpaši vecuma grupā no 18 līdz 34,
kur šādi skaitļi nav pieredzēti gadiem.
Kellija Klārksone! Aplaudēsim!
Liels paldies, ka atnācāt! Man ir liels prieks.
Paldies! Ar to mūsu raidījums izskan.
Tālāk skatieties The Twist!
Ar kultūru viss ir kārtībā.
Un Miču te visi mīlēja.
Viņš bija kā saulīte. Palīdzēja visiem justies kā ģimenei.
Nu, man nav pārāk daudz, ko teikt par Miču.
Viņš bija pasaules valdnieks, un viņš to zināja.
Es redzēju, kā viņš runā ar cilvēkiem, kā sasveicinoties apskauj sievietes.
Jā, viņam likās, ka viņš ir diezgan neaizskarams.
Te viņa ir. Kellijas Klārksones patiesības paudēja.
Tas viss ir tik dīvaini. Kāpēc esi te?
Man augšā ir tikšanās ar Fredu. Gribēju tik garāmejot sasveicināties.
Vai pievienosies to cilvēku korim, kuri atgādina, lai labi uzvedos?
Vai tu mani esi satikusi?
Jā, esmu.
Tu zini, ka tev izdodas, vai ne?
Tiešām?
Es nezinu.
Tagad gatavojos rītdienas intervijai ar Ešliju.
Vai nav savādi būt viņa vecajā ģērbtuvē?
Es vēl īsti neesmu pieradusi, bet... jā, dažbrīd tā šķiet.
Interesanti, kas te regulāri notika.
Jā, interesanti gan.
Starp mums runājot, interesanti arī, kurš zināja.
Labi. Es nu iešu.
ALEKSA LĪVIJA
Iekšā!
Hei! Ir brītiņš?
Protams.
- Es tikai gribēju pateikt, ka... - Ak Dievs, man viss labi.
Tev tas nav jādara.
Es neko vēl neesmu sācis darīt.
Esam pazīstami pietiekami ilgi, Čip.
Es zinu, ka mani pazīsti.
Kellijai Klārksonei Bredlija patīk labāk nekā es.
Es izdzīvošu.
Zini, viņa ir jauna. Šonedēļ sacēla vētru.
- Drīz tas norims. - Kāpēc? Mēs negribam, lai tas norimst.
Tas ir lieliski.
Es taču viņu radīju, vai ne?
Jā.
Esmu viņas doktors Frankenšteins. Viņa ir mans briesmonis.
Un, godīgi sakot, viņa pārsniedz manas cerības.
Vai es gribētu nelielu atzinību?
Protams.
Bet tas arī nav pārsteigums, jo cilvēki liek vilties,
un tu nedrīksti ļaut, lai tevi tas ietekmē.
Nu, tas ir... Es tiešām lepojos ar tevi.
Ak Dievs, izbeidz!
- Ko? - Tas ir mulsinoši.
Patiesas emocijas tev nesanāk diez ko labi. Mazliet samocīti.
Nu jā. Tā ir.
Jā.
Tomēr, es...
lepojos ar tevi.
Paldies.
Ir vēl kaut kas, ko es tev gribu pateikt.
Klāj vaļā!
Zvanīja New York Magazine.
Megija Brenere grib taisīt rakstu par Bredliju.
Megija Brenere?
Tas labi. Tas ir labi.
Tas tiešām novērš uzmanību no tā, ka Mičs ir prom, vai ne?
- Jā, taisnība. - Jā.
- Jā.
Nu labi.
Tātad viņš jūs paveda?
Tajā laikā tā nešķita.
Mums bija tādas vieglas darba attiecības -
mēs gandrīz varējām pabeigt otra teikumus.
Viņš spēja nolasīt manas domas.
Tas kļuva ļoti pievilcīgi.
Un tad viņš sāka stāstīt par savām ģimenes problēmām.
Viņš ar sievu visu laiku strīdējās. Bija grūti audzināt bērnus.
Viņiem nebija seksa. Un tā tālāk.
Mičs bija ļoti vientuļš.
Es arī.
Mūsu pasaule bija šis darbs.
Un viņš mani ielaida.
Izveidoja tādu tuvību, kur es jutos pamanīta.
Cienīta. Es viņu ļoti apbrīnoju. Viņš to zināja.
Viņš zināja. Un tad...
Mēs pirmoreiz pārgulējām tieši pirms vēlēšanām.
Cik ilgi tas turpinājās?
Šis romāns? Kādu gadu.
- Un kurš no jums... - Es. Es to izbeidzu.
Kāpēc?
Kļuva pārāk sarežģīti.
Un kā pēc tam?
- Pēc tam? - Pēc tam, kad izšķīrāties.
Kā tas bija? Vai tas uz jums kaut kā atsaucās?
Nē. Nemaz. Mēs bijām profesionāli.
Tā ir smaga nasta.
Es saprotu, kāpēc izlēmāt to pastāstīt Times.
Ko? Nē.
Nē. Es to nenopludināju uz Times.
Ā! Jūs ne? Piedodiet! Es tikai...
Tā kā jūs sūdzējāties personāldaļai nedēļu pirms viņa atlaišanas,
kā dēļ aģentūra veic šo izmeklēšanu, es pieņēmu...
Es iesniedzu sūdzību, jo nespēju vairs noskatīties, kā Mičs vēsta par Es arī
ar to iejūtīgo, nevainīgo smaidu.
Tam bija jābeidzas.
Bet es necentos panākt viņa atlaišanu.
Es neiegrimšu detaļās pa telefonu, bet pagaidām jūs esat drošībā.
Neviens nav apsūdzējis ne raidījumu, ne aģentūru.
Tikai Miču.
Labi. Kāds ir nākamais solis?
Es veikšu izmeklēšanu. Aprunāšos ar visiem.
Noskaidrošu vājos punktus. Jūs vēl neesat drošībā.
Labi. Informējiet mani!
Rīt Bredlija Džeksone tiešraidē sarunāsies ar bijušo TMS darbinieci Ešliju Braunu.
Skarbā patiesība par Miču Kesleru, kuru neviens nezināja.
Intervija, par kuru runās visi.
Tikai raidījumā The Morning Show.
Velns! Tas šķiet kaut kā muļķīgi, ne?
Ko? Kas ir muļķīgi?
Tas, ko viņi tur pārdod un mēs gatavojam.
Nē. Mārketings dara savu darbu. Mums ir vajadzīgas acis.
Es tikai ceru, ka daudzas acis mūsos nevilsies.
Tas varētu pavērsties pret mums.
Šī ir spēcīga intervija, Bredlij. Ešlija ir gatava.
Pirms nedēļas es to nebūtu teikusi.
Mēs esam labi pastrādājušas.
Jā. Laikam.
Man tikai tas šķiet pārāk droši.
Droši? Ko tu... Tas nav droši.
Jā. Droši. Bezzobaini.
Ešlijai un Mičam darbavietā izvēršas flirts.
Mičs aiziet par tālu.
Robeža netiek pārkāpta,
bet Ešlija izjūt šo spiedienu un aiziet.
- Tas viss? - Nav tā, ka tas nekas nebūtu.
Nē, nav. Tas ir šausmīgi.
Un es viņu cienu par to, ka viņa atgriežas šajā raidījumā.
Tomēr mani nepamet sajūta, ka daru to, ko kāds cits grib dabūt cauri.
Nē. Tu palīdzi izstāstīt Ešlijas stāstu. Viņas patiesību.
Nu, tā ir viena no patiesībām.
Tā ir patiesība, kas ir izpētīta, izvētīta un apstiprināta
telpās, kas pilnas ar juristiem, direktoriem, krīzes vadības speciālistiem,
lai tikai mazinātu kaitējumu aģentūrai.
Un, zini, UBA te parādās ļoti maz,
citādi viņi šo interviju nepieļautu. Mēs to zinām.
Jā, jā.
Tā ir kā caurspīdīguma ilūzija bez jebkāda riska.
Labi. Tu nekļūdies. UBA ir bizness. Pareizi?
Viņi sev nešaus galvā sabiedriskā labuma vārdā.
Jā.
Bet tas nenozīmē, ka šī intervija nav svarīga.
Tāda pieredze kā Ešlijai ir daudzām.
Tas ir seksuāls pārkāpums, kas viltīgi kļuvis par rutīnu.
Tas ir svarīgi.
Tas attiecas uz daudziem.
Tas mūsu skatītājiem kaut ko nozīmēs.
Labi.
- Es ceru, ka tev taisnība. - Nē, man ir pilnīga taisnība.
Klau, tev bija gara nedēļa. Ne tā mierīgākā.
Bet tev izdevās lieliski.
Tas tevi norūda, tāpēc koncentrēsimies.
Pacenties ar šo, labi?
Labi.
Es sapratu.
PIEKTDIENA
Sāksim uzreiz ar otro kameru!
- Tikai tad nemaini! - Nē.
- Man tas der. - Sveiki visapkārt!
O! Paldies Dievam, piektdiena klāt? Kas par nedēļu!
Paskat tik! Korijs.
Šodien liela diena. Gribēju redzēt raidījumu dzīvajā.
- Kā tev iet? - Labi. Nāc tik iekšā!
- Paldies. - Jā.
Tu zināji, ka viņš būs?
Nebija ne jausmas.
Un, kad atgriezīsimies, man būs saruna ar Ešliju Braunu,
bijušo The Morning Show darbinieci, kurai ir emocionāls stāsts
par savu pieredzi ar Miču Kesleru.
Palieciet ar mums!
BREDLIJAS SARUNA AR MIČA APSŪDZĒTĀJU
Un beidzam! Atpakaļ pēc divām minūtēm!
Nu tā. Es nu eju.
Klau! Tev viss izdosies. Tu esi gatava.
Tikai turies pie scenārija, ja?
Un atceries, ka visu laiku būšu ar tevi.
- Labi. - Labi?
- Paldies, Aleks. - Jā.
Atpakaļ pēc 30!
NEPIEDEROŠĀM PERSONĀM NEIENĀKT
Sveika, Ešlij!
Bredlija Džeksone. Priecājos iepazīties.
Esmu tik uztraukusies. Ceru, ka mikrofons to neuztvers.
Būs labi. Es būšu ar jums.
- Labi. - Ja?
Gribat apsēsties?
Un esam atpakaļ pēc četrām, trīs, divām...
Tekstu!
Tātad līdz tam jūs strādājāt audio nodaļā.
Jā. Es visiem piespraudu mikrofonu.
Tas ir ātri, bet intīmi.
Un, protams, Mičs te bija ik dienas.
Viņš mēdza mani ķircināt, kad laidu mikrofonu viņam aiz krekla.
Tas bija tāds flirtiņš.
Man viņš šķita jautrs...
un man patika tas, ka raidījuma zvaigzne pievērš man uzmanību.
Ja godīgi, arī es flirtēju.
STĀSTA KESLERA APSŪDZĒTĀJA
Bet es nedomāju, ka tas pavērsīsies tā.
Un kad tas notika?
Es... piedodiet! Tas vienkārši...
Nekas. Nesteidzieties, Ešlij!
Tas bija 2009. gadā lielā ražošanas sapulcē.
Tur bija visi.
Iznāca tā, ka es sēžu blakus Mičam, par ko... viņš bija parūpējies.
Un viņš apsēdās man blakus.
Mēs visi bijām tajā sapulcē,
un es sajutu roku uz savas kājas zem galda...
un tas bija viņš.
Viņa roka tur uzkavējās.
Tad sajutu, ka viņš manu kāju saspiež tā...
Provokatīvi. Seksuāli.
Un ko jūs tajā brīdī domājāt?
Ja godīgi, tas bija aizraujoši.
Ļoti aizraujoši.
Bet arī šokējoši un nomācoši.
Mulsinoši.
Kā jūs tobrīd reaģējāt?
Nekā. Bet vajadzēja.
Bet tas viss notika tik ātri un publiski.
Man nebija laika padomāt, un es neko neizdarīju.
Un tas atvēra durvis.
Un mēs flirtējām arvien vairāk.
Daudz. Un tas kļuva... mokoši.
Mokoši? Ko jūs ar to domājat?
Es nespēju koncentrēties uz darbu.
Spēju domāt tikai par Miča seksuālajiem mājieniem.
Un... es zināju, ko viņš grib.
Man pa galvu malās jautājums: "Vai man viņam to dot?"
Kas notiktu, ja jūs to nedarītu?
Jā. Par to arī es iedomājos.
Bet es to nedarīju. Tomēr man bija bail.
Man bija sajūta, ka visa mana karjera ir šī viena cilvēka rokās.
Es biju ļoti apmulsusi. Es nesapratu, kā vispār justies.
Un beigās tā visa kļuva par daudz.
Un es aizgāju.
Vai jūs kādam atklājāties, pastāstījāt, kam ejat cauri?
"ES NESPĒJU KONCENTRĒTIES..."
Nē.
Vai ziņojāt personāldaļai?
Par Miču? Nē.
Kāpēc to nedarījāt?
Laikam... man bija kauns.
Es negribēju, lai Mičs uzzina, ka esmu sūdzējusies.
Tātad jums bija sajūta, ka šī informācija nonāks atpakaļ pie Miča.
Nē, es...
Paga! Šis jautājums nebija apstiprināts.
Laikam...
- Uz kurieni tu virzies, Bredlij? - Viss kārtībā, Ešlij.
Es zinu, ka ir neveikli būt atpakaļ šeit, pie tiem cilvēkiem, ar kuriem strādājāt
šajā studijā, un...
Mans jautājums laikam ir:
vai šeit bija tāda kultūra - šajā aģentūrā, šajā raidījumā -,
ka sūdzēties nebija iespējams?
Nē.
Ko, ellē, viņa dara?
Nē, es...
Es neko neteicu tāpēc, ka negribēju, lai kāds to zina.
Ko zina?
Cilvēkiem vajadzēja zināt, ka Mičs ar jums flirtē.
Jūs teicāt, ka tas notika publiski.
Es nerunāju par flirtēšanu. Es runāju par to, kas notika.
Vai pirms tam viņa uz to norādīja?
- Nē. Viņa ne... - Saki, lai izbeidz!
- Bredlij! - Mija! Neapturi viņu!
Ešlij, es esmu ar jums.
Jūs esat drošībā.
Es neprasu, lai jūs teiktu to, ko ir neērti teikt.
- Bredlij! - Bet patiesība ir svarīga.
Atsauc to!
Dažreiz tas ir vienīgais ierocis, kas mums ir,
pret ietekmīgajiem vīriešiem, kuri cenšas mūs apklusināt.
Bredlij, tūlīt izbeidz!
Un jūsu patiesība, Ešlij, varētu palīdzēt daudzām citām sievietēm.
Freds pie telefona.
STĀSTA KESLERA APSŪDZĒTĀJA: "PROBLĒMA BIJA MIČS"
Mēs ar Miču tomēr pārkāpām robežu...
dažas reizes.
Viņa ģērbtuvē.
Viņš iesauca mani iekšā. Sākām skūpstīties.
Es sniedzu viņam orālo seksu.
FREDS MIKLENS
Viņš mani nekad nespieda, nekad.
Bet laikam es...
Es laikam...
īsti nezināju, kā to nedarīt.
Un es nevienam neizstāstīju, bet...
visi zināja.
Viņš neceļ.
Velns!
Es to jutu.
Es jutu...
ka šie cilvēki, kurus es... cienīju, skatās uz mani citādi.
Zaudē cieņu pret mani.
Tas jums noteikti bija ļoti grūti.
Tā bija.
Man bija sajūta, ka es... skatos uz sevi no malas.
Un es ieraudzīju sevi tā, kā mani redzēja pārējie.
Šī... padauza guļ ar Miču, lai taisītu karjeru.
Un es nepazinu... kas ir tā sieviete.
Es sevi nepazinu. Un to man nodarīja viņš.
Viņš mani iezīmēja.
Viņš nozaga manu pašpaļāvību, manu pašcieņu.
Un tad es... grimu
un neviens man nepameta glābšanas riņķi.
Neviens.
Es biju viena. Gluži viena.
Biju starp cilvēkiem, bet...
Izolēta.
Liels paldies, Ešlij. Paldies, ka izstāstījāt savu patiesību.
Jūs esat neticami drosmīga sieviete.
Pēc mirkļa būsim atpakaļ.
Un beidzam!
Paldies. Drīkstu jūs apskaut?
Vai atnest salveti?
Tūlīt atgriezīšos.
Kas, ellē, tas bija?
Es tevi te ievedu. Es tevi aizstāvēju.
Es izvilku tevi no nekurienes
un iedevu dzīves lielāko iespēju.
Tas, ko nupat izdarīji, bija pārdroši.
Tu pakļāvi riskam šo raidījumu un visus, kas te strādā.
Vai tu zināji?
Ko, lūdzu?
Par Miču.
Par to, kas notiek viņa ģērbtuvē.
Zināji?
Kā tu uzdrīksties?
Teicama intervija, Čip. Nevaru sagaidīt, kas būs tālāk.
Paķeršu vēl tēju.
Tulkojusi Inguna Puķīte